ગુજરાત માધ્યમિક અને ઉચ્ચતર માધ્યમિક શિક્ષણ બોર્ડ દ્વારા દિવ્યાંગ વિદ્યાર્થીઓ માટે મહત્ત્વનો નિર્ણય લેવાયો છે. બોર્ડની પરીક્ષા આપતાં દિવ્યાંગ વિદ્યાર્થીઓને હવે પરીક્ષા ફી આપવી નહીં પડે. બોર્ડના આ નિર્ણયને પગલે દર વર્ષે લગભગ ૯ હજાર જેટલા દિવ્યાંગ વિદ્યાર્થીઓને લાભ થશે. ઉલ્લેખનીય છે કે બોર્ડની પરીક્ષામાં બેસતા વિદ્યાર્થીઓને સરેરાશ ૨૫૦થી લઈ ૪૦૦ સુધીની ફી લેવામાં આવે છે અને પરીક્ષામાં દર વર્ષે સરેરાશ ૧૭ લાખથી વધુ વિદ્યાર્થીઓ નોંધાતા હોય છે.